SET ปิดเช้ารีบาวด์เหนือ 1,600 จุด ขานรับจีนคลายล็อกดาวน์-บอนด์ยีลด์ย่อตัว
SET ปิดเช้ารีบาวด์เหนือ 1,600 จุด ตอบรับปัจจัยบวกสำคัญจีนเตรียมคลายล็อกดาวน์เซี่ยงไฮ้และบอนด์ยีลด์ย่อตัวคลายความกังวลเฟดเร่งขึ้นดอกเบี้ย ช่วงบ่าย ให้แนวต้านที่ 1,607 และ 1,610 จุด แนวรับที่ 1,600 และ 1,595 จุด
SET ปิดเช้ารีบาวด์เหนือ 1,600 จุด ตอบรับปัจจัยบวกสำคัญจีนเตรียมคลายล็อกดาวน์เซี่ยงไฮ้และบอนด์ยีลด์ย่อตัวคลายความกังวลเฟดเร่งขึ้นดอกเบี้ย ช่วงบ่าย ให้แนวต้านที่ 1,607 และ 1,610 จุด แนวรับที่ 1,600 และ 1,595 จุด
17 พ.ค. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์-รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้ตลาดฟื้นตัวขึ้นมาได้ตามตลาดหุ้นเอเชีย ตอบรับการที่ทางการจีนเตรียมคลายล็อกดาวน์เมืองเซี่ยงไฮ้ในวันที่ 1 มิ.ย.นี้
ขณะเดียวกัน อัตราผลตอบแทนพันธบัตรสหรัฐ(Bond yield) ย่อตัวลงมาจากจุดพีคสุดที่ 3.2% มาที่ 2.9% ทำให้คลายกังวลการที่ธนาคารกลางสหรัฐ (เฟด) จะเร่งปรับขึ้นอัตราดอกเบี้ยเร็วและแรง จากก่อนหน้าที่หุ้นเอเชียปรับตัวลงขณะนี้เริ่มมีอัพไซด์ทำให้ฟื้นตัวได้ในระยะสั้น
ขณะที่ดัชนี SET เช้านี้สามารถกลับมายืนเหนือระดับ 1,600 จุด โดยมีแรงซื้อเข้ามาในหุ้นทุกกลุ่ม โดยเฉพาะหุ้นที่มีผลประกอบการไตรมาส 1/2565 ออกมาดี
สำหรับแนวโน้มการลงทุนในช่วงบ่าย แนะนำติดตามตลาดหุ้นยุโรปเปิดทำการจะปรับตัวขึ้นมาได้หรือไม่ อย่างไรก็ตามดาวโจนส์ฟิวเจอร์สบวกขึ้นมาได้ และต้องติดตามว่าดัชนี SET จะยืนเหนือ 1,600 จุดอยู่หรือไม่ ทั้งนี้เงินบาทวันนี้แข็งค่าขึ้นมาได้บ้างน่าจะเป็นผลนักลงทุนต่างชาติชะลอการขายและบางส่วนกลับเข้ามาซื้อ ให้แนวต้านที่ 1,607 และ 1,610 จุด แนวรับที่ 1,600 และ 1,595 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
JMT มูลค่าการซื้อขาย 2,037.39 ล้านบาท ปิดที่ 75.75 บาท เพิ่มขึ้น 7.75 บาท
BDMS มูลค่าการซื้อขาย 1,586.02 ล้านบาท ปิดที่ 26.50 บาท ลดลง 0.50 บาท
PTTEP มูลค่าการซื้อขาย 1,530.70 ล้านบาท ปิดที่ 155.50 บาท เพิ่มขึ้น 4.00 บาท
PTT มูลค่าการซื้อขาย 1,376.88 ล้านบาท ปิดที่ 36.25 บาท ราคาไม่เปลี่ยนแปลง
IVL มูลค่าการซื้อขาย 1,370.39 ล้านบาท ปิดที่ 49.00 บาท เพิ่มขึ้น 2.50 บาท